CELEX: 31992R3469
Language: el
Date: 1992-11-30 00:00:00
Title: Κανονισμός (ΕΟΚ) αριθ. 3469/92 της Επιτροπής της 30ής Νοεμβρίου 1992 για την αναστολή της εφαρμογής του συμπληρωματικού καθεστώτος στις συναλλαγές για την εισαγωγή καλαμποκιού στην Πορτογαλία κατά τη διάρκεια της περιόδου 1992/93

Avis juridique important

|

31992R3469

Κανονισμός (ΕΟΚ) αριθ. 3469/92 της Επιτροπής της 30ής Νοεμβρίου 1992 για την αναστολή της εφαρμογής του συμπληρωματικού καθεστώτος στις συναλλαγές για την εισαγωγή καλαμποκιού στην Πορτογαλία κατά τη διάρκεια της περιόδου 1992/93  

Επίσημη Εφημερίδα αριθ. L 350 της 01/12/1992 σ. 0079 - 0079

ΚΑΝΟΝΙΣΜΟΣ (ΕΟΚ) αριθ. 3469/92 ΤΗΣ ΕΠΙΤΡΟΠΗΣ  της 30ής Νοεμβρίου 1992  για την αναστολή της εφαρμογής του συμπληρωματικού καθεστώτος στις συναλλαγές για την εισαγωγή καλαμποκιού στην Πορτογαλία κατά τη διάρκεια της περιόδου 1992/93Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 251,  τον κανονισμό (ΕΟΚ) αριθ. 3659/90 του Συμβουλίου της 11ης Δεκεμβρίου 1990 για τα προϊόντα που υπάγονται στο συμπληρωματικό μηχανισμό στις συναλλαγές κατά τη διάρκεια του δευτέρου σταδίου της προσχώρησης της Πορτογαλίας (1), όπως τροποποιήθηκε τελευταία  από 831/92 (2), και ιδίως το άρθρο 1,  Εκτιμώντας:  ότι ο κανονισμός (ΕΟΚ) αριθ. 3659/90 προβλέπει ότι ο συμπληρωματικό μηχανισμός στις συναλλαγές εφαρμόζεται κατά τη διάρκεια του δευτέρου σταδίου σύμφωνα με τους όρους που προβλέπονται στα άρθρα 250, 251 και 252 της πράξης προσχώρησης- ότι για τα  προϊόντα των κωδικών ΣΟ 1001 90 99, 1003 00 90 και 1005 90 00, ο μηχανισμός αυτός εφαρμόζεται κατά τη διάρκεια των ευαισθήτων περιόδων για την εμπορία της πορτογαλικής παραγωγής- ότι οι περίοδοι αυτοί πρέπει να καθοριστούν για καθένα από τα εν λόγω  σιτηρά λαμβάνοντας υπόψη την περίοδο της συγκομιδής-  ότι ο κανονισμός (ΕΟΚ) αριθ. 1351/92 της Επιτροπής της 26ης Μαΐου 1992 περί λεπτομερειών εφαρμογής του συμπληρωματικού μηχανισμού στις συναλλαγές στον τομέα των σιτηρών για τις εισαγωγές στην Πορτογαλία κατά τη διάρκεια της περιόδου 1992/93 (3),  προβλέπει την εφαρμογή του μηχανισμού αυτού για την εισαγωγή καλαμποκιού στην Πορτογαλία κατά τη διάρκεια της περιόδου από 1ης Σεπτεμβρίου 1992 έως 28 Φεβρουαρίου 1993-  ότι η διάθεση της πορτογαλικής παραγωγής καλαμποκιού της περιόδου 1992/93 μπορεί να θεωρηθεί ότι έχει εξασφαλισθεί- ότι με τους όρους αυτούς δεν υπάρχει λόγος να συνεχίσουν να υπάγονται οι εισαγωγές καλαμποκιού στην Πορτογαλία στο συμπληρωματικό  μηχανισμό στις συναλλαγές-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από το άρθρο 1 του κανονισμού (ΕΟΚ) αριθ. 1351/92, η εφαρμογή του συμπληρωματικού καθεστώτος στις συναλλαγές για την εισαγωγή καλαμποκιού στην Πορτογαλία αναστέλλεται.  Άρθρο 2  Οι εγγυήσεις που συνεστήθησαν σε εφαρμογή του άρθρου 3 παράγραφος 2 του κανονισμού (ΕΟΚ) αριθ. 1351/92 για τις αιτήσεις χορηγήσεως πιστοποιητικών ΣΜΣ για τις εισαγωγές στην Πορτογαλία καλαμποκιού που κατατέθηκαν κατά τους μήνες Οκτώβριο και  Νοέμβριο 1992, αποδεσμεύονται μετά από αίτηση των ενδιαφερομένων.  Άρθρο 3  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Δεκεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Νοεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 362 της 27. 12. 1990, σ. 38. (2) ΕΕ αριθ. L 88 της 3. 4. 1992, σ. 14. (3) ΕΕ αριθ. L 145 της 27. 5. 1992, σ. 97.